Z A P I S N I K

33. sjednice Vijeća MO Studentski grad, od 27. veljače 2024. godine u prostorijama MO Studentski grad, Vile Velebita 1a, s početkom u 20:30 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. PETAR DUČKIĆ
1. MARIJA GEORGIEV
1. VJEKOSLAV MADUNIĆ
1. DRAŠKO ŠRAGALJ
1. DEAN MATOVIĆ



Predsjedava: Renata Hofer, predsjednica Vijeća.

Zapisnik vodi: Marija Georgiev

Predsjednica utvrđuje 8 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 32. sjednice. Pita ima li primjedbi na navedeni zapisnik. Vijećnik Draško Šragalj napominje da su naveden krive ulice u Ad. 5 - zbog nepropisno parkiranih vozila u Svetojakobskoj ulici (ne ulici Milovana Gavazzija) te u Ad. 7- traži se učestali izlazak prometnih redara u Svetojakobskoj ulici (dio Svetojakobske koji se nalazi između Dankovečke i ulice Milovana Gavazzija), a ne u Koledinečkoj ulici.

Dopuna dnevnog reda:
- Projekt Oranice – očitovanje
- Suglasnost MO-a za gradnju fasadnog lifta u ulici Vile Velebita 1B, u prilogu  
   podnesak predstavnika suvlasnika Milana Mirka
- Zahtjev za ostavljanje dvaju stupića na šetnicu između Centra za autizam, Vile 
  Velebita 11 i OŠ Vjenceslav Novak, 
- Zahtjev zajednice građana zainteresiranih za gradski prostor na adresi Vile  
  Velebita 1b u kojem bi igrali stolni tenis.
- inicijativa o listi prioriteta upisa u dječji vrtić Poletarac
- nepropisno parkiranje u ulici Milovana Gavazzija između kućnih brojeva 24 i 
   24a




Predsjednica predlaže:


D N E V N I    R E D:

1. Podnošenje izvješća o projektu“Urbani Studenac“ – prijedlog za formiranje radne skupine;
2. Prijedlog za upuštanjem rubnjaka u ulici Milovana Gavazzija kbr. 4 a- donošenje
    zaključka;
3. Saniranje udarnih rupa ispred kbr.4 u ulici Milovana Gavazzija – donošenje
    zaključka;
4. Zahtjevi za povremenim korištenjem prostora Mjesne samouprave – donošenje
    zaključka;
5. Projekt Oranice – očitovanje;
6.  Suglasnost MO-a za gradnju fasadnog lifta u ulici Vile Velebita 1B, u prilogu podnesak   
     predstavnika suvlasnika Milana Mirka – donošenje zaključka;
7. Zahtjev za postavljanje dvaju stupića na šetnicu između Centra za autizam, Vile Velebita  
    11 i OŠ Vjenceslav Novak – donošenje zaključka;
8. Zahtjev zajednice građana zainteresiranih za gradski prostor na adresi Vile Velebita 1b u 
    kojem bi igrali stolni tenis – donošenje zaključka;
9. Inicijativa o listi prioriteta upisa u dječji vrtić Poletarac – donošenje zaključka;
10. Prijedlog za postavom stupića- donošenje zaključka;
11. Pitanja, prijedlozi i obavijesti.
Ad. 1) Podnošenje izvješća o projektu“Urbani Studenac“ – prijedlog za formiranje radne skupine
Član vijeća Ivana Budimir informira Vijeće o procesu traženja i dobivanja suglasnosti za oslikavanje murala na zidu mjesnog odbora Studentski grad, Vile Velebita 1a, te predlaže formiranje radne skupine za nastavak traženja suglasnosti i dozvola. 

Vijeće se jednoglasno slaže
                                        
Da se formira radna skupina u kojoj će biti Ivana Budimir i Petar Dučkić.


Ad. 2) Prijedlog za upuštanjem rubnjaka u ulici Milovana Gavazzija kbr. 4 a
Nakon provedene rasprave, Vijeće jednoglasno donosi 

ZAKLJUČAK 
o prijedlogu za upuštanje rubnika 

Predlaže  se upuštanje  rubnjak ispred kbr. 4a u ulici Milovana Gavazzija sa istočne strane zgrade.
Zahtjev građana se nalazi u privitku i njegov je sastavni dio.


Ad. 3) Saniranje udarnih rupa ispred kbr.4 u ulici Milovana Gavazzija 
Nakon provedene rasprave, Vijeće jednoglasno odlučuje 

Da će se predmetna lokacija staviti u idući asfalterski program

Ad. 4) Zahtjevi za povremenim korištenjem prostora Mjesne samouprave 
Nakon provedene rasprave, Vijeće jednoglasno donosi

ZAKLJUČAK
o davanju na povremeno korištenje prostora mjesne samouprave

		I.	Vijeće Mjesnog odbora  Studentski grad odobrava povremeno korištenje prostora u objektu mjesne samouprave Studentski grad, slijedećim korisnicima:

1. Udruga umirovljenika: 
               Od ponedjeljka do petka od 9-12 sati (dvorana prizemlje)
               Utorkom i petkom od 19 -21 (podrumska prostorija)
               Svaka druga subota od 17-23 sata (dvorana prizemlje)

2. UUNZ Podružnica „Seniori Studentskog grada“
                Utorkom i petkom od 17-19 sati (dvorana prizemlje)
                Subotom od 9-11 sati (dvorana prizemlje)
                Utorkom i petkom od 17-19 sati (dvorana podrum)

3. Glazbeno društvo „Čarobna frula“
                Ponedjeljkom i četvrtkom od 19:30 do 21:30 (dvorana prizemlje)

4. Šahovski klub Hrvatski branitelj 90-96
                Nedjeljom od 09-14 sati (dvorana prizemlje)

5. HSLS
                Prva srijeda u mjesecu od 18:30 do 20:00 sati (dvorana prizemlje)

II.       U korištenju prostora korisnik iz točke I. ovog Zaključka obvezuje se postupati s pažnjom dobrog gospodara.



Ad. 5) Projekt Oranice – očitovanje 

Nakon provedene rasprave, Vijeće jednoglasno donosi

ZAKLJUČAK
o projektu „Oranice“

Kojim se daje negativno mišljenje za zahtjev tvrtke Projekt Oranice koja traži suglasnost u svrhu ishođenja lokacijske dozvole za građenje na novoj građevnoj čestici koja se planira formirati od k.č.br. 2911/1 i dijelova k.č.br. 2915/4 i 9560/3. 
Vijeće daje negativno mišljenje te se snažno protivi bilo kakvoj gradnji na navedenim česticama.

Zahtjev se nalazi u privitku i njegov je sastavni dio.

Ad. 6) Suglasnost MO-a za gradnju fasadnog lifta u ulici Vile Velebita 1B, 
Nakon provedene rasprave, Vijeće sa 6 glasova za, 1 protiv, 1 suzdržan, donosi

ZAKLJUČAK
o izgradnji fasadnog lifta

Mjesni odbor Studentski grad daje suglasnost za gradnju fasadnog lifta u ulici Vile Velebita 1b.

Ad. 7) Zahtjev za postavljanje dvaju stupića na šetnici između Centra za autizam, Vile Velebita 11 i OŠ Vjenceslav Novak
Nakon provedene rasprave, Vijeće jednoglasno donosi

ZAKLJUČAK 
o postavljanju stupića

Predlaže se postavljanje  stupića kako bi se spriječio prolazak automobila preko šetnice koja je isključivo pješačka zona. Stupići moraju biti postavljeni na način da ne blokiraju pristup kamionima Čistoće s obzirom da se kontejneri Centra za autizam nalaze u neposrednoj blizini.
Točna lokacija - 45°50'17.1"N 16°03'31.8"E


Ad. 8)  Zahtjev zajednice građana zainteresiranih za gradski prostor na adresi Vile Velebita 1b u kojem bi igrali stolni tenis.

Vijećnica Ivana Budimir obavještava druge vijećnike da skupina građana želi koristiti taj prostor za igranje stolnog tenisa. 4 vijećnika glasa za, 4 je suzdržano.



Ad. 9) Prijedlog za inicijativa o listi prioriteta upisa u dječji vrtić Poletarac
Vijeće jednoglasno donosi
ZAKLJUČAK 
o prijedlogu prioriteta za upis u vrtić

Predlaže  se dječjem vrtiću Poletarac inicijativa da se i roditelji studenti dodaju na listu prioriteta upisa u dječji vrtić.

Ad. 10) Prijedlog za postavom stupića
Vijeće jednoglasno donosi
[bookmark: _GoBack]ZAKLJUČAK 
o postavljanju stupića

Predlaže se postavljanje stupića u ulici Milovana Gavazzija između brojeva kbr. 24 i 24a, radi sprječavanja nepropisno parkiranih vozila

Ad.11) Pitanja, prijedlozi i obavijesti.
Nema
Dovršeno u 22:00 sata.

KLASA: 024-08/24-003/375
URBROJ: 251-13-11-5/006-24-2
U Zagrebu, 27.veljače 2024.

Zapisnik sastavila Marija Georgiev
Zapisnik tehnički i administrativno obradila: Tatjana Horvat Pelivan

                                                                                                                                     
                                                             Predsjednica Vijeća Mjesnog odbora Studentski grad    
							               Renata Hofer
 
